แฟนบอกมีอาการแสบๆคันๆค่ะ แต่ไม่รุนแรงมาก มีภาพประกอบค่ะ ช่วยบอกวิธีรักษาและสาเหตุวิธีป้องกันหน่อยค่ะ ขอบค่ะ
สวัสดีค่ะ จากอาการและรูปประกอบ อาจเกิดจาก- เริมที่อวัยวะเพศ ลักษณะเป็นตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส รักษาด้วยการรับประทานยาต้านเชื้อไวรัส- หูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน- รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนอง- ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม- ตุ่มจากการติดเชื้อหนองใน หรือแผลริมอ่อน จะทำให้เจ็บแสบได้ ร่วมกับมีปัสสาวะแสบขัดเป็นหนองจากรูปที่แนบ ดูคล้ายกับโรคเริม แต่อย่างไรก็ตาม การให้ได้การวินิจฉัยที่แน่นอน อาจจะต้องมีการขูดเอาสารคัดหลั่งจากในตุ่มไปตรวจด้วย จึงควรไปพบแพทย์ค่ะการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอให้มีอาการดังกล่าว